
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 25 februarie 2009               

PL-x  63/2008                     


AVIZ

asupra  Propunerii legislative privind obligativitatea Consiliului General al Municipiului Bucureşti cât şi a consiliilor locale de a înfiinţa pieţe agroalimentare sociale la un număr de cel mult 20 000 de locuitori
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă privind obligativitatea Consiliului General al Municipiului Bucureşti cât şi a consiliilor locale de a înfiinţa pieţe agroalimentare sociale la un număr de cel mult 20 000 de locuitori, trimisă cu adresa nr. Pl x 63/2008 din 11 februarie 2009 şi înregistrată cu nr. 31/158 din 12.02.2009.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins  propunerea legislativă în şedinţa din  4 februarie 2009.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 25 februarie 2009.

Propunerea legislativă are ca obiect de reglementare înfiinţarea, de către Consiliul General al Municipiului Bucureşti şi consiliile locale, a unor pieţe agroalimentare sociale, la o populaţie de cel mult 20.000 de locuitori, determinată de necesitatea existenţei unui contact direct al producătorilor cu consumatorii.
Membrii comisiei au examinat propunerea legislativă supusă avizării, expunerea de motive, avizul favorabil, cu observaţii şi propuneri, al Consiliului Legislativ nr.667/04.06.2008 şi punctul de vedere al Guvernului care nu susţine adoptarea acestei iniţiative legislative, transmis cu adresa nr. 2468/06.10.2008.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă  a acestei iniţiative legislative.

În raport de obiectul şi conţinutul reglementării,  propunerea legislativă  face parte din categoria legilor ordinare. 

                                      PREŞEDINTE,                        SECRETAR,

                                       Daniel BUDA                 Gabriel ANDRONACHE
Consilier, Paul Şerban

